Good Day Sunshine

«Good Day Sunshine» er en sang av The Beatles som ble skrevet av Paul McCartney, men offisielt kreditert Lennon/McCartney. Sangen ble først utgitt 5. august 1966 på gruppens syvende album Revolver. Tre dager senere ble «Good Day Sunshine» inkludert på den amerikanske utgaven av Revolver.Friis, Yan (2014). Beatles og jeg. Oslo: Spetakkel Forlag. ISBN 978-82-999632-5-1 s. 209Lewisohn, Mark (1988). The Beatles Recording Sessions. New York: Harmony Books. ISBN 0-517-57066-1 s. 82/83/200/201Turner, Steve (2009) The Stories Behind the Songs 1962 – 1966, Carlton Books Limited ISBN 978-1-847-32267-8 s. 168/169

«Good Day Sunshine» ble skrevet en solskinns dag mens McCartney besøkte John Lennon, han var inspirert av gruppen The Lovin' Spoonful. Det var sannsynligvis deres hit «Daydream» han hadde i tankene.

 Innspilling 

Under innspilling het sangen «A Good Day's Sunshine» og gruppen startet opp arbeidet 8. juni 1966 i Abbey Road Studios. Grunnkompet besto av trommer, bass og piano. Sistnevnte ble spilt av produsent George Martin. Først ble det brukt en del tid på å øve, før de spilte inn tre tagninger. Deretter fant de ut at tagning 1 var best. McCartney spilte så inn vokal med Lennon og George Harrison på harmonivokal. Dagen etter la Ringo Starr på mer symbaler, og George Martin en pianosolo (som ble innspilt på lavere hastighet for å få det til nøyaktig). Til slutt samlet alle Beatles-medlemmene seg rundt mikrofonen og la på håndklapp, mens McCartney/Lennon/Harrison supplerte med mer vokal/harmonivokal.

 Musikere og instrumenter 

Paul McCartney: bass, håndklapp, vokal
John Lennon: håndklapp, harmonivokal
George Harrison: håndklapp, harmonivokal
Ringo Starr: trommer, symbaler, håndklapp

Mens McCartney lagde filmen Give My Regards to Broad Street, ble «Good Day Sunshine» en av Beatles-sangene han spilte inn på nytt. Filmen hadde premiere i 25. oktober 1984 i New York City og albumet av samme navn kom ut tre dager i forveien.Lewisohn, Mark (1990) The Beatles Day By Day. New York, Harmony Books. ISBN 0-517-57750-X s. 207

Da McCartney la ut på verdensturne i 1989/1990, var «Good Day Sunshine» med på repertoaret.http://www.setlist.fm/setlist/paul-mccartney/1989/scandinavium-gothenburg-sweden-63d11ec7.html En versjon fra den turnéen havnet på singlen Birthday som ble utgitt 8. oktober 1990.

Referanser

 Eksterne lenker 
 Sangteksten (presentert på The Beatles' offisielle webside)

Kategori:The Beatles-sanger
Kategori:Sanger skrevet av Lennon/McCartney
Kategori:Sanger fra 1966